《颂古四十四首》
宋代·释法泰

鸡寒上树，鸭寒下水。
三百馀会不能宣，九年面壁徒瞌睡。
休瞌睡，上是天兮下是地。

作者简介：释法泰，号佛性，俗姓李，汉州（今四川广汉）人。住鼎之德山，邵之西湖及谷山道吾，敕居潭州大沩。为南岳下十五世，圆悟克勤禅师法嗣。《嘉泰普灯录》卷一四、《五灯会元》卷一九有传。今录诗七十一首。